	[image: image1.jpg]



	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904


	Ημερίδα

Γράμματα στη Μητέρα

Βαδίζοντας στα χνάρια του Κώστα Μόντη
στο Σπίτι της Κύπρου

Με μεγάλη επιτυχία, και με την παρουσία του Πρέσβη της Κυπριακής Δημοκρατίας                    κ. Κυριάκου Κενεβέζου, πανεπιστημιακών δασκάλων, λογοτεχνών και ανθρώπων των Γραμμάτων, πραγματοποιήθηκε, την Πέμπτη 23 Οκτωβρίου 2014, ημερίδα με τίτλο Γράμματα στη Μητέρα: Βαδίζοντας στα χνάρια του Κώστα Μόντη. Η ημερίδα πραγματοποιήθηκε στο πλαίσιο του Έτους Μνήμης Κώστα Μόντη, με αφορμή τη συμπλήρωση 100 χρόνων από τη γέννηση και 10 χρόνων από τον θάνατό του, με τη συνεργασία του Κοινωφελούς, Επιστημονικού και Πολιτιστικού Ιδρύματος «Κώστας Μόντης» και με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κυπριακής Δημοκρατίας.

Τους έγκριτους εισηγητές και το πολυπληθές ακροατήριο  καλωσόρισε στο Σπίτι της Κύπρου η Μορφωτικός Σύμβουλος της Πρεσβείας της Κυπριακής Δημοκρατίας κ. Μαρία Παναγίδου.

Χαιρετισμό απηύθηναν ο Πρέσβης κ. Κυριάκος Κενεβέζος, ο οποίος χαρακτήρισε την ποίηση του Κώστα Μόντη βαθειά ελληνική, μέσο έκφρασης της κυπριακής του καταγωγής και της ελληνικής του συνείδησης, και ο εγγονός του ποιητή και  Εκτελεστικός Διευθυντής του Ιδρύματος «Κώστας Μόντης», κ. Κώστας Μόντης, ο οποίος αναφέρθηκε στη ζωή και το έργο του παππού του, καθώς και στους σκοπούς και τις πολυσχιδείς δράσεις του Ιδρύματος.
Μετά την εισαγωγική ομιλία της φιλολόγου, τ. Μορφωτικού Ακολούθου κ. Ελένης Αντωνιάδου, με θέμα Η ζωή και το έργο του Κώστα Μόντη, παρουσίασαν τις εισηγήσεις τους:

· Ο Αναπληρωτής Καθηγητής Ιστορίας Νεότερου Ελληνισμού του Πανεπιστημίου Κύπρου, πρώην Πρέσβης της Κυπριακής Δημοκρατίας κ. Γιώργος Γεωργής, με  θέμα Το ιστορικό γεγονός στην ποίηση του Κώστα Μόντη.

· Η Επίκουρη Καθηγήτρια Νεοελληνικής Λογοτεχνίας: Νεοελληνικής Λογοτεχνίας της Κύπρου, του Πανεπιστημίου Αιγαίου,  κ. Λουίζα Χριστοδουλίδου, με θέμα Επιβιώσεις του τυπικού των δημοτικών τραγουδιών σε ιδιωματικά ποιήματα του Κώστα Μόντη.

· Ο Διδάκτορας Νεοελληνικής Φιλολογίας κ. Κωστής Δανόπουλος, με θέμα Βιβλικά «θραύσματα» στην ποίηση του Κώστα Μόντη.

· Ο κριτικός λογοτεχνίας κ. Αλέξης Ζήρας, με θέμα Ο Κώστας Μόντης και η ποιητική του ελάσσονος.

· Ο Καθηγητής Νεοελληνικής Λογοτεχνίας κ. Θεοδόσης Πυλαρινός, με θέμα Οι «στιγμιαίοι» διάλογοι του Κώστα Μόντη με τις λέξεις, τους στίχους και τους ποιητές .

· Ο Καθηγητής, Επιστημονικός Διευθυντής Παττίχειου Δημοτικού Μουσείου-Ιστορικού Αρχείου και Κέντρου Μελετών Λεμεσού κ. Μίμης Σοφοκλέους, με θέμα Ο Κώστας Μόντης σε διάλογο με την Ελλάδα και τους ποιητές της
Παρεμβάσεις έγιναν  από την Αρχαιολόγο κ. Όλγα Φιλανιώτου και τον ποιητή κ. Τίτο Πατρίκιο.

(Λεζάντα φωτογραφίας: Κώστας Μόντης, φοιτητής στην Αθήνα το 1932)

